Jennifer Mynhardt van Witpoortjie op Roodepoort, se geliefde is oorlede. Sy skryf as volg:
JY LEES NOU Jennifer Mynhardt van Witpoortjie op Roodepoort, se geliefde is oorlede. Sy skryf as volg:
Dis sy begrafnis ... die liefde van my lewe.
Hy het altyd my hand geneem wanneer ons gaan stap het. Sy aanraking het my laat sweef en my hart bolmakiesie laat slaan. Sy besoeke het opwinding gebring en ek het geglimlag dat my wange eintlik gepyn het. Daar was ’n dag, ’n oomblik van swakheid ... nee, dit was een van my diepste begeertes, een van my geheime wense ... Ons het in mekaar se arms beland, ek het in sy oë verdwaal en sonder om hom te keer het ek hom toegelaat om sy lippe op myne te sit. Tyd, mense en plekke, ag sommer als het net nie meer vir my bestaan nie. Ek was op ’n sagte satynwolk. Net ek en hy. Ek het gewens die soen het nie ’n einde nie. Dit was perfek. Hy het dit nie geweet nie, maar ek was die gelukkigste vrou wanneer hy by my was.
As ek nou kon kies om hom lief te hê of om asem te haal, sou ek my laaste asem gebruik het om vir hom te sê ek het hom lief.... Tot ons weer ontmoet, het ek hom nou en vir altyd baie diep in my hart gebêre. My Superman, my Robin Hood.